**ΑΠΡΙΛΙΟΥ ΚΔ !!**

**ΜΝΗΜΗ ΤΟΥ ΑΓΙΟΥ ΜΑΡΤΥΡΟΣ ΣΑΒΒΑ**

**ΤΟΥ ΣΤΡΑΤΗΛΑΤΟΥ**

****

**ΑΚΟΛΟΥΘΙΑ**

**(άνευ δοξολογίας)**

**ΕΣΠΕΡΙΝΟΣ**

 Εις το· Κύριε εκέκραξα, ιστώμεν στίχους στ’, και ψάλλομεν Στιχηρά Προσόμοια, γ’ τῆς Εορτής, και γ’ του Μάρτυρος.

**Ήχος δ’. Ως γενναίον εν Μάρτυσιν.**

Στρατηλάτης αήττητος, Αθλητής γενναιότατος, και φωστήρ παγκόσμιος εχρημάτισας, ανατολαίς των αγώνων σου, φωτίζων τα πέρατα, και σκεδάζων σκοτασμόν, των δαιμόνων βαρύτατον, Σάββα μέγιστε, καλλονήν των Μαρτύρων συμπολίτα, των Αγίων Ασωμάτων, και πρεσβευτά των ψυχών ημών.

Και ειρκταίς συγκλειόμενος, και πυρί λιπαινόμενος, και πολλαίς κολάσεσι τιμωρούμενος, και επί ξύλου τεινόμενος, και ψύχει θλιβόμενος, και μαστίγων νιφετοίς, ανενδότως βαλλόμενος, και εν ύδασι, το μακάριον τέλος Αθλοφόρε, κομιζόμενος προθύμως, απαρασάλευτος έμεινας.

Ωραιότατος πέφυκας, νεανίας πανόλβιε, υπό πάντων πάντοτε θαυμαζόμενος, και προσχωρήσας προς σκάμματα, των άθλων απτόητος, κατά πάντων δυσμενών, αναστήσω τα τρόπαια, των μεγίστων σου και αγίων αγώνων, δια τούτο εν αινέσει, σε τιμώμεν περιχαρώς αξιάγαστε.

**Δόξα. Και νυν. Της εορτής.**

**ΟΡΘΡΟΣ**

 Ο Κανών του Μάρτυρος, ου η ακροστιχίς: Στρατηγέτην σε Μαρτύρων τιμώ Σάββα. Γεωργίου.

**Ωδή α’. Ήχος β’. Δεύτε λαοί.**

Συ την ημών, Κύριε εκ των του άδου πυλών, φύσιν εκλυτρωσάμενος, αυτόν κατέκλεισας, εν φρουραίς αιωνίοις και θάνατον νεκρώσας, ζωήν επήγασας.

Την επί γης, ένδοξε στρατείαν καταλιπών, τοις ουρανίοις τάγμασι και τοις στρατεύμασι, δια πόνων ενθέων, ενδόξως ηριθμήθης, Σάββα δοξάζων Χριστόν.

Ρώμην σοφέ, άνωθεν επενδυσάμενος, εχθροίς ακαταγώνιστος και απροσμάχητος, ανεδείχθης την τούτων, τροπούμενος γενναίως μάχην αοίδιμε.

Αειλαμπής, ηύγασας εν τη της πλάνης νυκτί, φωστήρ Χριστόν τον ήλιον, κηρύττων άπασι, τον της δικαιοσύνης και ελαύνων το σκότος, της αθεότητος.

**Θεοτοκίον.**

Η την πηγήν της απαθείας κυήσασα, τραυματισθέντα πάθεσι, Κόρη θεράπευσον, και πυρός αιωνίου εξάρπασόν με, μόνη θεοχαρίτωτε.

**Ωδή γ’ . Στερέωσον ημάς.**

Την δύναμιν Χριστός του πολεμήτορος και κράτος καθελών το του θανάτου, ανεζώωσε την φύσιν ημών, την Αυτού Αναστάσει και ενίσχυσεν.

Η ζέουσα σοφέ Χριστού αγάπησε, ενθέως πυρούσα των επιγείων και φθαρτών πάντων διέστησε και της πλάνης πολέμιον ανέδειξεν.

Γνωρίσας ποιητήν και μόνον Κύριον, τον δόντα εαυτόν λύτρον ανθρώπων, το οικείον αίμα δέδωκας, τούτω Σάββα προσήκουσαν αντάμειψιν.

**Θεοτοκίον.**

Επαύθη τυραννίς θανάτου άχραντε και άδου ταμεία εξεκενώθη, τη εγέρσει του τεχθέντος εκ Σου και ζωής θησαυροί ενεπληρώθησαν.

**Κάθισμα. Ήχος δ’. Ο υψωθείς.**

Ακαταγώνιστος οφθείς στρατηλάτης, τας των βαρβάρων μηχανάς ετρωπώσω, και εναθλήσας ένδοξε στερρότατα, στίφος κατεπάλαισας, δυσμενών αοράτων· όθεν το διάδημα,ανεπλέξω της νίκης, υπέρ ημών πρεσβεύων εκτενώς, Σάββα παμμάκαρ, των πίστει υμνούντων σε.

**Ωδή δ’. Εισακήκοα Κύριε.**

Τη μαχαίρα διέκοψας, των αληθών ρημάτων σου του ψεύδους, συμπλοκάς γενναίως, Σάββα αοίδιμε.

Η ανθούσα του σώματος, άρα εν σοι εδήλου Αθλοφόρε, την εν τη ψυχή σου θείαν ευπρέπειαν.

Νεαζούση αοίδιμε, τη της ψυχής ανδρεία, τον αρχαίον εναθλών, ενίκησας πολεμήτορα.

**Θεοτοκίον.**

Ως εκ θήρας τον άνθρωπον, ο Σος Υιός αρπάσας του θανάτου, προς ζωήν Παρθένε τούτον μετήγαγεν.

**Ωδή ε’. Ο του φωτός χορηγός.**

Συ τη ταφή της σαρκός, τον πολεμήτορα ημών έθαψας και ως Θεός κενώσας τον άδην ανέστησας νεκρούς, τη Ση Αναστάσει, Χριστέ Σε δοξάσαντας.

Ως ορωμένης σοφέ, της των κτισμάτων καλλονής έγνωκας, τον ποιητήν πάντων και δεσπότην, διο υπέρ Αυτού, Σάββα εναθλήσας, στεφάνων ηξίωσαι.

Μυστικωτέρων ψυχών, των χαρισμάτων του Χριστού ένδοξε, και τη Αυτού αφθάρτω ελλάμψει, ενθέως φαιδρυνθείς, φωστήρ ανεδείχθης, εν κόσμω αοίδιμε.

**Θεοτοκίον.**

Ρείθρα ζωής, ο εξ Σου σεσαρκωμένος αναστάς έβλυσε, τη γηγενών φύσει Θεοτόκε, και ταύτην ως Θεός, της αθανασίας επότισε νάματα.

**Ωδή στ’. Εν αβύσσω πταισμάτων.**

Ανελών τω θανάτω τον θάνατον, ο υπέρ ημών εκουσίως νεκρός λογισθείς, Χριστός νεκρούς εζώωσε, και των τούτου δεσμών ελυτρώσατο.

Ραντισθείς του Χριστού θείω αίματι, των ειδωλικών σεβασμάτων μιάσματα, απέθου Σάββα ένδοξε, και το φως ανεδύσω της χάριτος.

Τον χειμώνα της πλάνης διέφυγες, και προς γαληνότατον έαρ κατήντησας, Χριστού της επιγνώσεως, δι’ ου και κατηυγάσθης αοίδιμε.

**Θεοτοκίον.**

Γεωθέντας ημάς αμαρτήμασιν, ο Υιός Σου άχραντε τη Αναστάσει Αυτού, εκαίνισεν ουρανώ, και θεούς απειργάσατο χάριτι.

**Συναξάριον.**

Τη ΚΔ τοῦ αυτού Μηνός, Μνήμη του Αγίου Μάρτυρος Σάββα του Στρατηλάτου, του Γότθου.

Έπνιξε δεινά πνεύματα πλάνης Σάββας,

Ποταμόπνικτος Μάρτυς οφθείς Κυρίου.

Τη αυτή ημέρα, Μνήμη της Οσίας Ελισάβετ της Θαυματουργού.

Ελισάβετ, λιπούσα γην, Θεού Λόγε,

Καλή καλόν βλέπει σε νύμφη νυμφίον.

Τη αυτή ημέρα, οι δια του Αγίου Σάββα.

Άγιοι Εβδομήκοντα Μάρτυρες Στρατιώται, ξίφει τελειούνται.

Κάρας αριθμών τω ξίφει τετμημένας,

Εύροις πεσόντας άνδρας επτάκις δέκα.

 Τη αυτή ημέρα, Μνήμη των Αγίων Μαρτύρων Πασικράτους και Βαλεντίωνος.

Ο Πασικράτης ήρατο τμηθείς κράτος,

Βαλεντίωνος εκβαλών φόβον ξίφους.

Τη αυτή ημέρα, Μνήμη των Αγίων Μαρτύρων Δανάβου, Δημητρίου, Ευσεβίου, Λεοντίου, Λογγίνου, Νεστάβου, Νέωνος και Χριστοφόρου, των δια του Αγίου Γεωργίου πιστευσάντων.

Αριθμόν ισάμιλλον οκτώ Μαρτύρων,

Τον ισάκις τέμνουσιν ίσον ισάκις.

 Τη αυτή ημέρα, Μνήμη των Αγίων Ιερομαρτύρων Αχιλλέος και Ευτεξίου.

Τη αυτή ημέρα, Μνήμη των Αγίων Ιερομαρτύρων Φήλικος πρεσβυτέρου, Φουρτουνάτου και Αχιλλέος των διακόνων.

Φήλιξ Αχιλλεύς αλλά και Φουρτουνάτος,

Τριάδος ευσθενείς ώφθησαν οπλίται.

Τη αυτή ημέρα, Μνήμη του Οσίου Ξενοφώντος του κτήτορος της φερωνύμου Μονής εν Αγίω Όρει.

Κτήτωρ συ Μονής του κλεινού Αθλοφόρου

Δειχθείς αυλίζη εν μοναίς ουρανίαις.

Τη αυτή ημέρα, ο Άγιος Νεομάρτυς Δούκας ο ράπτης ο Μυτιληναίος, ο μαρτυρήσας εν Κωνσταντινουπόλει εν έτει 1564, ζωναποδερματισθείς, τελειούται.

Δούκας ο ράπτης εκδαρείς δοράν όλην,

Έρραψεν αυτώ ιμάτιον φωσφόρον.

Τη αυτή ημέρα, ο Άγιος Νεομάρτυς Νικόλαος ο εν Μαγνησία μαρτυρήσας εν έτει 1776, σφοδρώς τυφθείς τελειούται.

Ζητών ο Nικόλαος ευρέσθαι γάμον,

άφθαρτον εύρε δια πληγών εν πόλω.

Τη αυτή ημέρα, Μνήμη του Οσίου Σάββα του εν τω Σπηλαίω του Κιέβου.

Τη αυτή ημέρα, Μνήμη του Οσίου Θαυμαστού.

Τη αυτή ημέρα, Μνήμη του Οσίου Θωμά του δια Χριστόν σαλού.

Τη αυτή ημέρα, Μνήμη του Αγίου Μελίτωνος αρχιεπισκόπου Καντουαρίας.

Τη αυτή ημέρα, Μνήμη του Οσίου Αλεξίου του Εγκλείστου.

 Τη αυτή ημέρα, Μνήμη του Οσίου Ιωσήφ του Ομολογητού του Ρουμάνου.

Τη αυτή ημέρα, Μνήμη του Οσίου Ηλία του Ομολογητού του Ρουμάνου.

Τη αυτή ημέρα, Μνήμη του Οσίου Σάββα του Ομολογητού του Ρουμάνου.

Τη αυτή ημέρα, η Σύναξις της Εικόνος της Θεοτόκου εν Μόλχα της Ρωσίας.

Ταις αυτών αγίαις πρεσβείαις Χριστέ ο Θεός, ελέησον και σώσον ημάς. Αμήν.

**Ωδή ζ’. Εικόνος χρυσής.**

Υπνώσας Χριστός, εκουσίως ως θνητός σαρκί εν τάφω, νεκρούς εν άδη πριν καθεύδοντας, τους απ’ αιώνος, αφύπνισε και τη ζωηφόρω εγέρσει, τούτους ανέστησε ψάλλοντας· Ευλογητός ο Θεός, ο των Πατέρων ημών.

Ρομφαία σοφέ, θείων λόγων ως μαχαίρα κεχρημέννος, εν τη καρδία τούτους έπηξας, των ασεβούντων και έτρωσας, τους αντικειμένους εκ ψεύδους, παρανομίας και έκραζες· Ευλογητός ο Θεός, ο των Πατέρων ημών.

Ωσθείς υπ’ εχθρών, ουκ εσείσθης την ψυχήν ου κατεβλήθης, Χριστόν γαρ είχες υπερείδοντα και εδραιούντά σε άσειστον, ω και ανεκραύγαζες Σάββα· Ευλογητός ο Θεός, ο των Πατέρων ημών.

Νεκρόν τον εχθρόν, υποθείς εν τοις ποσί σου Αθλοφόρε, καθάπερ σκύλα τούτον έλαβες τους πλανηθέντας και έδωκας, τούτους τω Δεσπότη των όλων, δι’ επιγνώσεως κράζοντας· Ευλογητός ο Θεός, ο των Πατέρων ημών.

**Θεοτοκίον**

Ιθύνειν ημάς, και υψούν προς ουρανούς μη διαλείπης, τους σε φιλούντας, ο δι' άφατον φιλανθρωπίαν γενόμενος, άνθρωπος εν μήτρα Παρθένου, και θεώσας τον άνθρωπον, και θρόνω δόξης τω Πατρί συγκαθεζόμενος.

**Ωδή η’. Τον εν καμίνω του πυρός.**

Τον του θανάτου ευρετήν, τω θανάτω της σαρκός της σης οικτίρμων, αποκτείνας τον τούτου, πάσιν υπέδειξας, ανθρώποις αιώνιον θάνατον, σε υπερυψούσι ζωήν και αφθαρσίαν.

Ιλύος πάσης καθαρθείς, αθεΐας και λατρείας των ειδώλων, τω λουτρώ Αθλοφόρε τω του βαπτίσματος, τω Κτίστη αγνώς προσωμίλησας, Σάββα εν αγώσιν εγκαρτερών γενναίως.

Μελισταγεί λόγω σοφέ, και εν θέα αιδεσίμω καταπλήττων, τους τυράννους εν έργοις τα νικητήρια, κατ’ αυτών εστήσω και έκραζες· Σε υπερυψούμεν Χριστέ εις τους αιώνας.

**Θεοτοκίον**

Ο της ζωής μου αρχηγός, τω θανάτω εν σαρκί προσομιλήσας, εθανάτωσε τούτον και ανεζώωσε, Παρθένε τους πόθω υμνούντάς Σε και υπερυψούντας Χριστόν εις τους αιώνας.

**Ωδή θ’. Τον εκ Θεού Θεόν Λόγον.**

Συ την γαστέρα του άδου, διασχίσας οικτίρμων, εκένωσας αυτόν ως δυνατός και τον ουράνιον λείποντα, ανεπλήρωσας κόσμον, εγείρας και ζωώσας τους νεκρούς και ανθρώπους άπαντας, υψώσας επιγνώσει σου.

Αναδραμών εις το ύψος, νοητώς Αθλοφόρε, της θείας επιγνώσεως Χριστού, πλάνην χαμαίζηλον έλιπες και πτεροίς τοις των άθλων, προς τούτον ανυψώθης εκτενώς, μεγαλύνων δοξάζων αυτόν ως υπεράγαθον.

Βέλη νηπίων ηγήσω, τας βολάς των τυράννων, δυνάμει εκκρουόμενος αυτά, τη του Χριστού Σάββα ένδοξε, συμμαχούντα γαρ είχας, αυτόν και συνεργούντά σε αεί, ον εν πίστει και πόθω, απαύστως εμεγάλυνας.

**Θεοτοκίον**

Απαστράψας Παρθένε, ο Υιός και Θεός Σου, εκ τάφου αναστάς της θεϊκής, αίγλης και δόξης επλήρωσε, πάσαν την οικουμένην και φέγγει αφθαρσίας τους πιστώς, φωτεινήν σε νεφέλην, δοξάζοντας εφαίδρυνεν.

Η/Υ ΠΗΓΗ:

Ακολουθίες Αγίων, 15 Ιουλίου 2018

<https://akolouthiesorthodox.blogspot.com/2018/07/24_68.html>